Karang sebuah tulisan dalam bahasa Betawi yang bertema teknologi dan panjangnya 1 paragraf.

Pêrkêmbangan tipi diawalin amè pênêmuan dasar hukum gêlombang èlèktromagnètik olèh Joseph Henry amè Michael Farraday wayah taun 1831. Pênêmuan êni mêrupakan titik awal bêtumbuhnyè èra komunikasi èlèktronik, sêbêlon wayah taun 1862, Abbe Giovanna Caselli, nêmuin pantèlègrap sêbagè alat pêrtamè nyang mampu ngêtransmisiin gambar liwat kawat. Dêlapan bêlas taun kêmudian, atau têpatnyè wayah taun 1880, Alexander Graham Bell amè Thomas Edison ngêluarin tèori bahwa sêlaèn suarè, pêrangkat têlpon gè bisè ngirimin gambar. Bell lantas nyiptèin potopon nyang bêpungsi buat ngirim suarè amè gambar. Sêmêntarè Paul Nipko, sêorang mahèsiswè 23 taun di Jèrman bêrhasil ngirim gambar dêngan ngêgunèin kawat rèsolusi 18 garis nyang ngêlingkêr amè disêbut sêbagè tèlèskop èlèktrik wayah taun 1884. Dari mari, pêrlahan tapi pasti, tipi brojol.